CELEX: 62017TN0737
Language: lt
Date: 2017-11-07 00:00:00
Title: Byla T-737/17: 2017 m. lapkričio 7 d. pareikštas ieškinys byloje Wattiau / Parlamentas

29.1.2018   
            
            
               LT
            
            
               Europos Sąjungos oficialusis leidinys
            
            
               C 32/33
            
         2017 m. lapkričio 7 d. pareikštas ieškinys byloje Wattiau / Parlamentas
   
   (Byla T-737/17)
   (2018/C 032/46)
   Proceso kalba: prancūzų
   
      Šalys
   
   
      Ieškovas: Francis Wattiau (Bridel, Liuksemburgas), atstovaujamas advokatų S. Orlandi ir T. Martin
   
      Atsakovas: Europos Parlamentas
   
      Reikalavimai
   
   Ieškovas Bendrojo Teismo prašo:
   
               —
            
            
               pripažinti ir nuspręsti:
               
                           —
                        
                        
                           panaikinti sprendimą priteisti iš jo 843,01 EUR sumą, įtrauktą į išmokų biuro sąskaitą Nr. 244,
                        
                     
                           —
                        
                        
                           prireikus panaikinti 2017 m. rugpjūčio 2 d. Paskyrimų tarnybos sprendimą;
                        
                     
                           —
                        
                        
                           priteisti iš Parlamento bylinėjimosi išlaidas.
                        
                     
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi prieštaravimu dėl susitarimo, sudaryto tarp Europos Sąjungos ir Liuksemburgo ligoninių federacijos, pagal kurį asmenų, apdraustų pagal bendrą sveikatos draudimo sistemą, Liuksemburge patirtos medicininės išlaidos padidinamos 15 %, teisėtumo. Šis prieštaravimas dėl teisėtumo grindžiamas dviem pagrindais.
   
               1.
            
            
               Pirmasis ieškinio pagrindas, susijęs su nediskriminavimo dėl pilietybės principo pažeidimu, taip pat su Protokolo dėl privilegijų ir imunitetų 12 ir 14 straipsnių pažeidimu.
            
         
               2.
            
            
               Antrasis ieškinio pagrindas, susijęs su patikimo finansų valdymo principas, įtvirtinto Reglamento Nr. 966/2012 30 straipsnyje ir Bendrųjų taisyklių dėl Europos Sąjungos pareigūnų sveikatos draudimo 43 straipsnyje, pažeidimu.